ky en bg ru ky ky ru ky ru lez ru ky ru ky ru ky ky ru ky ru ky ru ky ru ky bg ky ru ky ru ru ru ru ky ru ky ru ky ru ky ru ru ky lez ky ky ky ky ky ru ru ky ky ky ky ky ky ky ru ru ru
газета "Айат" на кыргызском языке • №71, 22.07.10. • "Айат" гезити, кыргызча... •
кыргыз тилиндеги гезит "Айат пресс"
email • архив • редакция
Күндүзү үй түрмөдө, түнү казинодо
Токтосун МАДИЯРОВ, "Азамат ойл" корпорациясынын президенти:
"Бизде азыр дүйнөлүк масштабдагы саясатчылар болсо саналуу гана, болбосо жок"
Өнүгүү айыл, шаарлардан башталышы керек
Аялзаттын асылы тууралуу баян
"Кыргыз" деп келгем дүйнөгө...
"Жаныш абдан ыплас, акмак киши..."
Элдин ишин эл көргөн бүтүрөт
"Парламентке барууга өтө деле кызыкдар эмесмин"
"Манас!" деп ураан чакырып
"Кыргыз" деп келгем дүйнөгө...
Азыр Байдыкемин жогорудагы саптары кыргыз басмасөзүн жана интернетин каптап кетти...
Кечээ жакында "Бийиктик" басмасынан чыгып келатсам Кыялбек Урманбетов жолугуп калды. Сөздөн сөз чыгып отуруп минтип атпайбы:
"Бир жолу бир жыйында Байдыкеми "жамакчы" деп салдым... Сөздүн ачыгын айтыш керек да" деп калп каткырып.
Ка-ап, Кыялбек, ошол эле Байдыкемин дагы бир "жамагы" бар эле:
- Итмин, - дедим..." дегендей.
Алгачкы жолу Байдыкемин "Эмне үчүн кыргыз футболчулары кыргыз болалбайт?" сыңары саптарын тээ 1967-жылдары "Кыргызстан маданиятынан" беле, окуп алып, мен ошондо КЫРГЫЗ экенимди алгачкы жолу сезип, алгачкы жолу кыргыз катары арыма келе түштүм эле...
УЛУТ сезими дайыма салыштырма жаралат...
Кийин 1969-1975-жылдардын арасында жогорку окуу жайына улам кирип, кайра куулуп отуруп, акыры 1986-жылы Бишкекке (анда Фрунзе) биротоло келгенимде алгач женпеддеги кыздарыбызды сүрөткө тартып тыйын таап, ошол эле жердеги "Сейил" ресторанынын алдындагы айтылуу "Байдылданын Ташкоргондо" Байдыкеме анын батальону менен кошо бир нече жолу вино-пиводон алып берип, ошондо Байдыкемин зор эргүү менен: "Паспортумда кыргызмын!" деген саптарын укканда чалагызуу жаным тээ Манас менен Семетейдин дүйнөсүнө алып учуп, ошогездеги борборубуздагы "жүнбаштардын" жан кыйнаган басымынан суурулуп чыгып, нукура кыргызча гүүлдөп, кыйратманды кыйратып, жаратмандан үмүт жок, эртеси кайра баш каңгырап, бирок кантсе да УЛУТ сезими курган көкүрөктө акырындап от алып жашадык.
Горбачевдун илеби жакындап келатканы менен, анда деле Байдыкемин саптары чындап келгенде опурталдуу болчу. Бирок так ошол "жамакчынын" саптары ошогездеги кыргыз интеллигенция болумуштарды аз да болсо арына келтирип жатты эле десем, азыр аны эч ким деле тана койбос...
Анан эле "КДК", "Ашар" пайда болуп, өз жеринде батир издеп тентиген кыргызым шаар четиндеги жерлерди баса баштады.
Анан эле 1990-жылы Ош окуясы келди.
Мен биерде ал окуяны "ким баштады, кандай максат менен?!" деп талдап отургум келбейт. Тек гана "Өз жеримде менин да жерим болсун!" деген улуттук-менчик сезимдин от алышын айткым келет. Ошол Ош окуясында караламан калкыбыз менен "улут башы" делгендердин ортосундагы кайым айтышууларды биерде "Азаттыктын" сайтындагы Ширин Айтматованын маегиндеги быйылкы Ош окуясына байланыштуу талкууда эскере кетейин десем, бир Жөнөкөй жигит дегенибиз жазып жатпайбы: "Жаныбек Жанызакка: Эгер айта турган салмактуу оюнуз болбосо, унчукпай эле отурганыныз жакшы, байке. Ошончолук акылман болсонуз, озунуз биринчи Ошко барып келиниз. Кыргызды "кыргын кылды" деп жаткандарга башка оюнузду айтыныз, анан Ширинди, Айтматовду сындасаныз жарашат" деп...